Porsche med rekordsalg
Hele 128.978 biler hadde luksusbilmerket solgt ved utgangen av november i år. Det er ifølge BBC mer enn de solgte i hele fjor. Da var totalsalget, som også var en rekord, på 118.868 biler. Veksten er ifølge salgs og markedsdirektør i Porsche, Bernhard Maier, kraftigst i USA og Kina. Dette bekrefter trenden som bilbransjeorganisasjonen ACEA la frem tidligere i dag. Der går det frem at flere av premiumprodusentene som Audi, BMW og Mercedes greier seg godt også i kriserammede Europa. I den andre enden av prisskalaen er det billigere biler som Kia og Hyundai som utmerker seg.- Premium produsentene greier seg veldig bra. Det samme gjør de i den andre enden av prisskalaen. Det er de i midten som sliter, sier professor i internasjonal forretningsstrategi ved Coventry University Business School, David Bailey, til BBC. Ifølge den engelske almennkringkasteren er det salget av Porsche Cayenne som har bidratt mest til Porshes gode salgstall.Også i Norge har Porsche Cayenne blitt en salgssuksess. Hele 222 eksemplarer er ifølge Opplysningsrådet for Veitrafikken registrert solgt så langt i år. Prisene for den tyske luksus-SUV-en starter på rundt 900.000 kroner. Det er en vekst på hele 72,1 prosent sammenliknet med samme periode i fjor. Også Porsche Panamera har solgt svært bra i år. I fjor hadde det på dette tidspunktet blitt solgt 20 eksemplarer av luksusbilen som koster fra like under en million kroner til 2,5 millioner kroner. Så langt i år er dette salget vært dobbelt så stort med hele 39 solgte biler. Aldri solgt mer Porsche - Vi har salgsrekorder hele veien og har aldri solgt mer Cayenne, mer Panamera eller mer Boxster enn det vi har gjort så langt i år, sier en storfornøyd salgs- og markedssjef i Autozentrum som importerer Porsche til Norge, Christian Stenbo. Alt i alt er det registrert akkurat dobbelt så mange Porscher solgt i Norge ved utgangen av forrige uke, som året før ifølge tall fra Opplysningsrådet for Veitrafikken.Også den italienske sportsbilprodusenten Maserati har økt sitt salg med to prosent i årets ni første måneder. Den nå indiskeide luksusbilprodusenten Jaguar Land Rover meldte tidligere denne uken at de hadde solgt 324.184 biler i årets elleve første måneder. Det er opp hele 32 prosent sammenliknet med samme periode i fjor.
Mens store deler av verdens bilprodusenter sliter i motbakke, meldte Porsche i dag har satt ny salgsrekord i år.